E Dua ga na iGu Tawarairai na Kalou?
Kena iSau Vakaivolatabu
E sega ni vakatauvatani rawa na kaukaua e tu vua na Kalou. E kaya na iVolatabu me baleta na sala e bulia kina na isoso kalokalo na Kalou: “
Moni tacake i lomalagi moni raica. O cei e buli ira qori? O koya e kauti ira mai vakamataivalu ena kedra iwiliwili, e kacivi ira kece ena yacadra. Ena nona kaukaua levu kei na nona igu vakatubuqoroqoro, e sega ni dua e yali.”—Aisea 40:25, 26.
E sega ni dua ga na igu tawarairai na Kalou. E vakaraitaka na iVolatabu ni Kalou e dau lomani keda qai cata na ka ca. (Same 11:5; Joni 3:16) E vakaraitaka tale ga ni rawa ni vakararawataka na lomana na ka eda cakava.—Same 78:40, 41.
fij_Latn fij_Latn fij_Latn fij_Latn fij_Latn